Rasit Semerkandi opiskelee suomea Intossa
Channel: Into Seinäjoki
Date: 2022-10-18

Rasit Semerkandi on muuttanut Seinäjoelle viime talvena ja aloittanut saman tien suomen kielen opiskelun Sedussa. Hänen tavoitteenaan on ryhtyä yrittäjäksi Seinäjoella. 
Rasit on parhaillaan kieliharjoittelussa Intossa. Hän innostaa kaikkia työnantajia palkkaamaan suomea opiskelevia, eri kulttuuritaustoista tulevia ihmisiä. 
"Jokainen tänne muuttava on todella innokas oppimaan suomen kieltä, sillä hän joutuu joka tapauksessa opettelemaan koko ajan kaikkea muutakin uudessa ympäristössä. Suomalaiseen yhteiskuntaan sopeutumisen kannalta työpaikka ja työyhteisö ovat ensiarvoisia."

Into Seinäjoki Oy on Seinäjoen kaupungin kehitysyhtiö. Asiakkaitamme ovat aloittavat, kehittyvät ja alueelle sijoittuvat yritykset. Autamme asiakkaitamme menestymään sekä kehitämme Seinäjokea entistä paremmaksi liiketoimintaympäristöksi.